आलुओं की खरीद करें केंद्र सरकार: बूटा सिंह
शिरोमणिअकाली दल 1920 मोगा की बैठक गुरुद्वारा बीबी काहन कौर में पार्टी के महासचिव जत्थेदार बूटा सिंह रणसिंह की अध्यक्षता में हुई। बैठक में किसान की समस्याओं पर विचार विमर्श किया गया। जत्थेदार बूटा सिंह रणसिंह ने कहा कि देश की रीढ़ की हड्डी किसानों की सबसे दयनीय स्थिति है।
ठंड की ऋतु में आलुओं की फसल आज सड़कों पर किसान फैंक ने को मजबूर हैं। हैरानी की बात तो यह है कि हर समय खाने के काम आने वाली आलुओं की फसल की अगर यह हालात है तो फिर अन्य फसलों का क्या हाल होगा। सरकार अपना रोल अदा करें, किसानों के सभी आलुओं की खरीद करें, ताकि पंजाब का आलू उत्पादक आर्थिकता के दौर से बच सकें। बैठक दौरान एक प्रस्ताव में कारगिल के शहीद मनदीप सिंह की बेटी गुरमेहर कौर की जो बेइज्जती भाजपा की विद्यार्थी विंग ए.बी.वी.पी द्वारा की गई उसकी सख्त शब्दों में निंदा की गई। कई साल बीत जाने के बाद भी सड़क पुल तैयार नहीं हुए, बल्कि सारा शहर मिट्टी के ढेरों से गुजरने को विवश है। उन्होंने कहा कि 2015 से लगातार पंजाब में गुरु साहिबों की बेअदबी जारी है, उन्होंने आरोपियों को सख्त सजाएं सरकारों को दिलाने की मांग की। इस बैठक में जत्थेदार करतार सिंह तलवंडी, सुरेन्द्र सिंह राजा रोडे, जोगिंदर सिंह मोगा, परमजीत सिंह धल्लेके, गुरप्रीत सिंह, बबलू रोडे, हरचरण सिंह, हरविंदर सिंह रोडे, भूपेन्द्र सिंह, दिलीप सिंह बधनी, मनिंदर सिंह मोगा, जगजीत सिंह, अजमेर सिंह भेखां आदि सदस्य उपस्थित थे।
शिअद 1920 की बैठक को संबोधित करते जत्थेदार बूटा सिंह रणसिंह।
hin_Deva hin_Deva hin_Deva hin_Deva